INSTITUŢIA PREFECTULUI

JUDEŢUL PRAHOVA

SECRETARIATUL COLEGIULUI PREFECTURAL

Nr.5186/01.04.2021

**PROCES VERBAL DE SEDINŢĂ**

**COLEGIUL PREFECTURAL**

În data de 30 martie 2021, ora 11.00, la Sala 200 din cadrul Palatului Administrativ a avut loc şedinta Colegiului Prefectural, aferentă lunii martie 2021, prezidată de către Prefectul judeţului Prahova, domnul Cristian Ionescu, domnul Subprefect Marius Felix Bulearca și domnul Subprefect Alexandru Vane.

Domnul Prefect Cristian Ionescu, a deschis şedinta prezentand ordinea de zi:

* Prezentarea Raportului de activitate al Direcției Sanitare Veterinare și pentru Siguranța Alimentelor Prahova pentru anul 2020, pe domeniile: sănătate animală, siguranța alimentelor și economic, inclusiv controalele comune cu alte instituții, efectuate la unități de vânzare cu amanuntul, piețe, târguri și unități de alimentație publică în perioada stării de urgență și alertă, urmare pandemiei Covid 19;
* Prezentarea situaţiei focarelor de boli infecto-contagioase și parazitare declarate oficial pe teritoriul judeţului Prahova în anul 2020 la animalele domestice și sălbatice, inclusiv despăgubirile acordate proprietarilor pentru animalele ucise sau confiscate, conform H.G. nr. 1214/2009, cu modificările și completările ulterioare;
* Prezentarea raportului privind acțiunile de control specifice și comune cu alte instituții, pe domeniul de competență, efectuate în unități autorizate/ înregistrate sanitar veterinar și pentru siguranța alimentelor pentru a preveni evoluția unor toxinfecții alimentare în perioada Sărbătorilor Pascale 2021 ;
* Realizarea indicatorilor din Planul de activitate al Comisariatului Județean Prahova al Gărzii de Mediu, pe anul 2020;
* Rezultatele acțiunilor de control privind stadiul de realizare al măsurilor de implementare, având în vedere obligațiile autorităților administrației publice locale ale unităților administrativ-teritoriale, respectiv asociațiile de dezvoltare intercomunitară ale acestora, prevăzute de Legea nr.211/2011 privind regimul deșeurilor, cu modificările și completările ulterioare, art.17, alin.(1), de a atinge, până la data de 31 decembrie 2021, un nivel de pregătire pentru reutilizare și reciclare de minimum 60% din masa totală generată, cel puțin pentru deșeurile de hârtie, metal, plastic și sticlă, provenind de la deșeurile menajere;
* Rezultatele acțiunilor de control cu privire la atingerea obiectivelor asumate de către operatorii economici care desfășoară activități conform Legii nr.212/2015 privind modalitatea de gestionare a vehiculelor și a vehiculelor scoase din uz.
* Proiect de Hotărâre a Colegiului Prefectural privind aprobarea “Planului de acțiune în vederea implementării Programului de Guvernare 2021 la nivelul județului Prahova”.

după care a dat cuvântul reprezentantului directorului Direcției Sanitare Veterinare și pentru Siguranța Alimentelor Prahova, domnul Mihai Terecoasăpentru a prezenta primul punct (materialul anexat).

În urma verificărilor efectuate de către reprezentanții direcției, au fost identificate, pe fiecare domeniu de competență, următoarele neconformităţi și aplicate măsurile :

-Sănătatea animalelor –70 sanctiuni in valoare totala de 275.340 lei si 22 avertismente

-Bunăstarea animalelor – 6 sanctiuni in valoare totala de 4.800 lei

-Produse medicinale veterinare – 12 sanctiuni in valoare totala de 12.200 lei

-Siguranţa alimentelor de origine animala –137 sanctiuni in valoare totala de 721.200 lei si 4 avertismente

-Siguranţa alimentelor de origine nonanimală – 12 sanctiuni in valoare totala de 25.400 lei

Total sancţiuni aplicate de DSVSA în anul 2020:

*-237 sanctiuni in valoare totala 1.038.940 lei*

*-26 avertismente*

Apoi au fost prezentate acțiunile ce vor fi efectuate în unități autorizate/ înregistrate sanitar veterinar și pentru siguranța alimentelor pentru a preveni evoluția unor toxinfecții alimentare în perioada Sărbătorilor Pascale 2021.

Controalele se vor efectua zilnic in perioada 22.03-01.05.2021 (premergatoare Sarbatorilor Pascale Catolice si Ortodoxe), inclusiv sambata si duminica, fiind asigurata permanenta la sediul circumscriptiilor prin afisarea programului de lucru si a numarului de telefon al medicului veterinar responsabil, iar la sediul DSVSA Prahova va exista zilnic o echipa de interventie rapida in urma sesizarilor si petitiilor consumatorilor.

In scopul prevenirii evolutiei de toxiinfectii alimentare si protectiei sanatatii consumatorilor, DSVSA Prahova, va solicita ori de cate ori va fi necesar, sprijinul altor autoritati competente judetene/locale (Primarii, Consiliul Judetean, Institutia Prefectului, ANAF, ANPC, DSP, IPJ, etc.) si va organiza actiuni comune de inspectie si control asupra unitatilor care produc, depoziteaza si comercializeaza produse alimentare de origine animala si nonanimala, in limita competentelor stabilite prin legislatia in vigoare si in baza protocoalelor de colaborare incheiate cu alte autoritati.

În încheierea prezentării domnul Prefect i-a solicitat domnului director al DSVSA să prezinte doua, trei situații deosebite cu care s-a confruntat în anul 2020. Una dintre ele este pesta porcina.

PPA (pesta porcina africana) la porc domestic -focare declarate in anul 2020 - 34

-focare nestinse din 2019 – 3

-focare stinse in 2020 - 26

-focarea active la 31.12.2020 - 11

-Numar capete porci domestici ucisi in focare – 690 capete

-Numar capete porci domestici despagubiti in focare – 343 capete

-Valoarea totala a despagubirior in 2020 – 316.749 lei

Problema cu care se confruntă este circulația necontrolată a porcilor vi între gospodării, necrotaliați și purtători ai bolii. De asemenea, circulația cărnii de porc fară avizul medicilor veterinari. Astfel, se îngreunează eradicarea bolii.

Domnul Prefect a solicitat șă fie informat și asupra problemelor din anul 2021. Si la acest moment a rămas problema pestei porcine, până la acest moment fiind identificate 437 focare în gospodării și peste 105000 porci sacrificați. Un punct forte al DSVSA Prahova îl constituie existența celui mai performant laborator de testare PCR ( biologie moleculară) din țară urmând să fie inițiată procedura achiziționării unui laborator care să depisteze pesta porcină din masa osoasă , din cauza faptului că sunt identificați foarte mulți porci mistreți în stare avansată de degradare.

În continuare, domnul Prefect a dat cuvântul domnișoarei Comisar Șef al Comisariatului județean al Gărzii de Mediu Prahova.

În anul 2020 au fost efectuate un număr total de **623** inspecții/controale din care:

* inspectii planificate la obiective economice cu impact semnificativ asupra mediului: **198;**
* inspectii neplanificate – **425**

În urma controalelor efectuate, pentru neconformitățile constatate,au fost aplicate:

-120 sancțiuni contravenționale, din care :

- 22 avertismente ;

- 98 amenzi contravenționale în valoare totală de 2.935.000 lei;

- 3 sancțiuni complementare de sistare a activității până la obținerea actelor de reglementare;

- 3 propuneri de suspendare a actelor de reglementare, inaintate la APM Prahova în vederea demarării procedurii de suspendare a actului de reglementare.

*Astfel au fost constatate neconformitățile:*

* nerespectarea prevederilor autorizației de mediu privind fluxul deșeurilor în cadrul SMID Jud. Prahova, în sensul gestionării necorespunzătoare a activității de colectare, transport și transfer a deșeurilor către STMB Ploiești;
* neluarea masurilor de diminuare a zonei active de depozitare, prin acoperirea zonei pe care nu se mai depoziteaza deseuri cu material inert, pentru evitarea apariției de disconfort olfactiv în zonă, astfel încât să fie respectate cerințele pentru operare din Normativul tehnic privind depozitarea deșeurilor;
* depozitări necontrolate de deseuri in locuri nepermise, etc;
* *au fost aplicate* :20 sanctiuni contraventionale, din care 5 Avertismente si 15 amenzi contraventionale in valoare totala de 525.500 lei; 2 sanctiuni complementare privind suspendarea activitatii de colectare deseuri pana la obtinrerea actelor de reglementare in cazul SC Salub Interserv Mizil si UAT Podenii Noi.

În anul 2020, GNM CJ Prahova a realizat 120 de inspecții la toți factorii implicați în implementarea sistemului de management al deseurilor: unități administrativ teritoariale, Asociatia de Dezvoltare Intercomunitara de Unitati Publice pentru Seviciul de Salubrizare Parteneriatul pentru Managementul Deseurilor Prahova ( ADI Prahova ), operatori de salubritate desemnați pentru colectarea deșeurilor municipale și operatorii economici care administrează rampele de deșeuri , stațiile de sortare și tratare a deșeurilor.

În urma controalelor au fost aplicate :

- 9 sancțiuni contravenționale în valoare totală de 375 000 lei la factorii implicați în gestionarea deșeurilor municipale și au fost stabilite măsuri pentru :

- creșterea gradului de colectare separată a deseurilor

- implementarea instrumentului economic *“plateste pentru cat arunci”* (bazat pe cel putin unul din urmatoarele elemente*: volum, frecventa de colectare, greutate, saci de colectare personalizati*),

- gestionarea deșeurilor voluminoase , a deșeurilor verzi și a deșeurilor din construcții și demolări

În încheierea prezentării, domnul Prefect a arătat faptul că prin prisma Planului de acțiune în vederea implementării Programului de Guvernare 2021 la nivelul județului Prahova,Comisariatul județean al Gărzii de Mediu Prahova are de îndeplinit 16 activități în cadrul cărora vor exista cel putin 250 controale.

De asemenea, domnul Subprefect Bulearcă a solicitat să ii fie prezentată o dinamică a neconformităților identificate în domeniul calității aerului și dacă toate demersurile întreprinse de instituțiile statului au dat roade. Doamna Comisar Șef arătat faptul că agenții economici în ultima perioadă si-au îmbunătățit tehnologia, au montat filtre instalațiilor poluatoare și au fost montate stații de monitorizare a calității aerului, astfel încât numărul sancțiunilor date de Garda de Mediu a scăzut pe acest segment.

Ultimul punct de pe ordinea de zi a fost Proiectul de Hotărâre a Colegiului Prefectural privind aprobarea “Planului de acțiune în vederea implementării Programului de Guvernare 2021 la nivelul județului Prahova”.Având în vedere faptul ca Planul a fost realizat la propunerea instituțiilor cu atribuții în Programul de Guvernare , nu au fost identificate neconformități în întocmirea acestuia, astfel încât domnul Prefect a supus la vot aprobarea acestuia, fiind aprobat în unanimitate de către membrii Colegiului Prefectural.

În încheiere, domnul Prefect a mulțumit tuturor membrilor/ invitaților Colegiului Prefectural pentru prezență și a declarat ședința închisă.

|  |  |  |  |  |  |
| --- | --- | --- | --- | --- | --- |
| Nr.crt | **INSTITUTIA** | **FUNCŢIA** | **NUME / PRENUME** | | **Aprob proces verbal sedinta**  **30 MARTIE 2021** |
|  | Institutia Prefectului Judetului Prahova | Prefect | | Cristian IONESCU |  |
|  | Institutia Prefectului Judetului Prahova | Subprefect | Marius Felix BULEARCĂ | |  |
|  | Institutia Prefectului Judetului Prahova | Subprefect | Alexandru VANE | |  |
|  | Directia de Sanatate Publica Prahova | Director | Ioana Julieta LOGHIN | |  |
|  | Inspectoratul Scolar Judetean | Inspector Scolar General | Ilona Cornelia RIZEA | |  |
|  | Directia Judeteana pentru Cultura, Culte si Patrimoniu National | Director | Constantin STERE | |  |
|  | Directia Judeteana de Sport si Tineret | Director | Laurentiu NICOLESCU | |  |
|  | Directia Judeteana pentru Agricultura Prahova | Director | Mita ENACHE | |  |
|  | Directia Judeteana Sanitara Veterinara si pentru Siguranta Alimentelor | Director executiv | Mihai TERECOASĂ | |  |
|  | Agentia Judeteana de Protectie a Mediului | Director | Valentin STEFAN | |  |
|  | Agentia Judeteana de Ocupare a Fortei de Munca | Director | Cristina STOICHICI | |  |
|  | Agentia Judeteana pentru Plăți și Inspecție Socială Prahova | Director | Narcis TOBOC | |  |
|  | Inspectoratul Teritorial pentru Calitatea Semintelor si a Materialului Saditor | Director | Adina VOINEA | |  |
|  | Inspectoratul pentru Situatii de Urgenta | Inspector Sef | Mihai DRAGAN | |  |
|  | Administratia Judeteana a Finantelor Publice Prahova | Șef Administrație | Razvan George STOIAN | |  |
|  | Biroul Vamal de Interior | Șef Birou | Rareș Alexandru ENACHE | |  |
|  | Casa de Asigurari de Sanatate | Presedinte Director | Cătălin Octavian MĂGULEANU | |  |
|  | Agentia de Plati si Interventii pentru Agricultura | Director | Ion DIRILICI | |  |
|  | Comisariatul Judetean al Garzii Nationale de Mediu | Comisar Sef | Ioana Luiza FERARU | |  |
|  | Oficiul Judetean pentru Finanțarea Investițiilor Rurale Prahova | Director | Iulian MIHAI | |  |
|  | Agenţia Naţională de Îmbunătăţiri Funciare, Filiala Teritoriala de Îmbunătăţiri Funciare Prahova | Director | Vasile ARDELEANU | |  |
|  | Directia Silvica Prahova | Director | Mihai LUȚIA | |  |
|  | Comisariatul Judetean pentru Protectia Consumatorilor | Comisar Șef | Cristian Emil GROZAVU | |  |
|  | Casa Judeteana de Pensii | Director | Gilda ZANE | |  |
|  | Inspectoratul Teritorial de Munca | Inspector Sef | Dumitra IONESCU | |  |
|  | Inspectoratul Judetean de Politie | Inspector Sef | Marian IORGA | |  |
|  | Inspectoratul Judetean de Jandarmi | Inspector Sef | Dragoș BUZOIANU | |  |
|  | Oficiul Judetean de Cadastru si Publicitate Imobiliara | Director | Virgiliu Daniel NANU | |  |
|  | Inspectoratul de Stat in Constructii –Directia Regionala in Constructii Sud Muntenia | Inspector Sef Judetean | Calin Robert TOMA | |  |
|  | Garda Forestieră Ploiești | Inspector Șef | Viorel MIHALCIOIU | |  |
|  | Directia Judeteana de Statistica | Director | Mirela DOBRICA | |  |
|  | Sectia de Gospodarire a Apelor Prahova | Director | Marius NICOLAI | |  |
|  | Sectia Drumuri Nationale | Sef Sectie | Catalin VLAD | |  |
|  | Serviciul de Informații și Protecție Internă | Sef serviciu | Sebastian MATEI | |  |
|  | Avocatul Poporului –Biroul Teritorial Ploiesti | Expert coordonator | Cristina Elena TACHE | |  |
|  | Structura Teritoriala pentru Problemele Speciale Prahova | Seful structurii | Adrian OPREA | |  |
|  | Casa Corpului Didactic Prahova | Director | Mariana CAZACU | |  |